section_heading: Povijest
paragraph_text: Treća armija sudjelovala je i u njemačkoj Proljetnoj ofenzivi. Armija nije sudjelovala u prva četiri njemačka napada, ali je sudjelovala u petom u kojem je zajedno s 1. i 7. armijom pokušala opkoliti Reims i tako ojačati njemački položaj. U Drugoj bitci na Marni (15. srpnja – 6. kolovoza 1918.) je napadala istočno od Reimsa, ali je njezin napad odbijen od strane francuske 4. armije.